Rooma lepingud, Maastrichti leping, Nice’i leping, Lissaboni leping. Kui kõik läheks nii, nagu soovib ülemkogu president Donald Tusk, siis võiks nende Euroopa Liidu arengu seisukohast oluliste otsuste sünnikohtade nimekirjas olla järgmisena Tallinn.
Tallinna vaim võib muuta Euroopat
Tusk suutis eile lõppenud kahepäevase Euroopa Liidu valitsusjuhtide ja riigipeade kohtumise eel üllatada isegi lähemaid kaastöötajaid, kui avaldas teisipäeva õhtul oma nn liidrite agenda teekaardi.